
1. [bookmark: _Toc235608713]UVOD

»Evropska unija (v nadaljevanju: EU) je za blažitev gospodarskih in socialnih posledic krize zaradi COVID-19 ter v podporo okrevanju in odpornosti evropskih gospodarstev vzpostavila Mehanizem za okrevanje in odpornost (v nadaljevanju: mehanizem). Finančna podpora je namenjena predvsem pospešenemu izvajanju trajnostnih reform in naložb, kot je določeno v Uredbi (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost (v nadaljevanju: Uredba 2021/241/EU). 

Republika Slovenija (v nadaljevanju: RS) je v ta namen pripravila načrt ukrepov (reform in naložb/investicij) za spodbujanje razvojnih možnosti, večje prilagodljivosti ter ekonomske, socialne in teritorialne povezanosti. Ukrepi so umeščeni v sedemnajst komponent v okviru petih razvojnih področij: Zeleni prehod, Digitalna preobrazba, Pametna, trajnostna in vključujoča rast, Zdravstvo in socialna varnost ter REPower EU. 

Načrt za okrevanje in odpornost (v nadaljevanju: NOO) je bil potrjen z Izvedbenim sklepom Sveta EU z dne 28. julija 2021 o odobritvi ocene načrta za okrevanje in odpornost za Slovenijo in nazadnje spremenjen z Izvedbenim sklepom sveta EU z dne 10. julija 2026 in je objavljen na spletni strani Urada Republike Slovenije za okrevanje in odpornost (v nadaljevanju: URSOO), ki ima vlogo koordinacijskega organa. Izvedbeni sklep predstavlja pravno podlago za izvajanje načrta. V primeru razhajanj v podatkih, zapisanih v načrtu in izvedbenem sklepu, velja zapisano v slednjem. 

[bookmark: _Hlk107830305]V okviru razvojnega področja Pametna, trajnostna in vključujoča rast, komponente 3: Trg dela – ukrepi za zmanjševanje posledic negativnih strukturnih trendov in ukrepa »Investicija C: Uvajanje prožnejših načinov dela, prilagojenih potrebam invalidov, v invalidskih podjetjih in zaposlitvenih centrih« je bil izveden »Javni razpis za invalidska podjetja in zaposlitvene centre s svetovalci za uvajanje prožnejših načinov dela, prilagojenih potrebam invalidov« (v nadaljevanju: javni razpis). 

Cilj javnega razpisa je bil financiranje projektov za invalidska podjetja in zaposlitvene centre za oblikovanje in izvedbo individualnih načrtov razvoja novih poslovnih modelov glede na potrebe posameznega invalidskega podjetja ali zaposlitvenega centra (optimizacija poslovanja, posodobitev internih aktov, načrt za prilagoditev delovnih procesov idr.) ter glede na spreminjajoče se poslovno okolje, uvajanje sprememb na področju novih tehnologij (digitalizacija) in uvajanje prožnejših načinov dela. Cilj javnega razpisa je bila tudi priprava načrtov kariernega razvoja in nabora ciljno usmerjenih usposabljanj ter izobraževanj za invalide in druge zaposlene, ki z invalidi sodelujejo v delovnem procesu. 





2. [bookmark: _Toc235608714]POSTOPEK IZBORA PROJEKTOV NA JAVNEM RAZPISU

Ministrstvo za delo, družino, socialne zadeve in enake možnosti (v nadaljevanju: ministrstvo) je v Uradnem listu Republike Slovenije št. 113/2023 z dne 10. 11. 2023 objavilo javni razpis z rokom za prijave do 11. 12. 2023 (Dostopno na: https://www.gov.si/novice/2023-11-14-javni-razpis-za-uvajanje-proznejsih-nacinov-dela-prilagojenih-potrebam-invalidov/). Na predlog potencialnih prijaviteljev je bil rok za prijavo dne 1. 12. 2023 najprej podaljšan do 10. 1. 2024 in nato še dne 29. 12. 2023 do 31. 1. 2024. 

Predmet javnega razpisa je bilo financiranje projektov za invalidska podjetja (v nadaljevanju: IP) in zaposlitvene centre (v nadaljevanju: ZC).  
Do 31. 3. 2025 so bile izvedene projektne aktivnosti izbranih projektov v 23 IP in 14 ZC.

Tabela 1: Seznam zaključenih projektov
	ZAP. ŠT.  
	IP/ZC 
	NAZIV PRIJAVITELJA 
	NASLOV PROJEKTA 
	NAZIV PROJEKTNEGA PARTNERJA ZA FAZO I 
	NAZIV PROJEKTNEGA PARTNERJA ZA FAZO II 

	1 
	IP 
	Poslovne storitve Kadiš d.o.o. - IP 
	Fleksibilno z opolnomočenimi in zadovoljnimi zaposlenimi v digitalni dobi 
	Poslovno svetovanje, Simona Šarotar Žižek s.p. 
	Poslovno in pravno svetovanje, Olga Karba s. p.

	2 
	IP 
	IP Posočje d.o.o. 
	ZMOREM IN ZNAM: kompetenten za prilagodljivo in dostopno delo ter kakovostnejše življenje 
	Nevtron & Company podjetje za proizvodnjo, trženje, turizem in svetovanje, d.o.o., Ljubljana 
	Nevtron & Company podjetje za proizvodnjo, trženje, turizem in svetovanje, d.o.o., Ljubljana 

	3 
	ZC 
	Center Jaspis Celje 
	Uspešno v digitalni dobi z zadovoljnimi in opolnomočenimi zaposlenimi 
	Poslovno svetovanje, Simona Šarotar Žižek s.p. 
	BB7, poslovno svetovanje, Matej Antolin s. p.

	4 
	IP 
	SOC-EKO d.o.o. Šentjur 
	Spremembe poslovnega modela za uvajanje prožnejših načinov dela 
	Miroda poslovno svetovanje, Miroslava Romih s.p. 
	Miroda poslovno svetovanje, Miroslava Romih s.p. 

	5 
	IP 
	Izobraževalni center Štore d.o.o. 
	Celovit pristop k prenovi poslovnega modela in uvedbi prožnejših načinov dela v invalidskem podjetju IC Štore 
	Miroda poslovno svetovanje, Miroslava Romih s.p. 
	Miroda poslovno svetovanje, Miroslava Romih s.p. 

	6 
	IP 
	Tevis d.o.o. 
	Uvajanje prožnejših načinov dela 
	BPMC d.o.o. 
	Partner TEAM d.o.o. 

	7 
	ZC 
	SKUPAJ, Zavod za usposabljanje, zaposlovanje in socialno vključenost invalidov, Ljutomer 
	Agilno v digitalno dobo 
	Poslovno svetovanje, Simona Šarotar Žižek s.p. 
	BB7, poslovno svetovanje, Matej Antolin s. p.

	8 
	IP 
	SŽ-ŽIP, storitve, d.o.o. 
	Krepitev odpornosti na trgu dela 
	Center poslovne odličnosti Ekonomske fakultete 
	Center poslovne odličnosti Ekonomske fakultete 

	9 
	IP 
	AZON IP d.o.o. Ljubljana 
	Izboljšanje poslovnega modela podjetja AZON-IP 
	CEDARS d.o.o. 
	CEDARS d.o.o. 

	10 
	IP 
	IP CENTRAL d.o.o. 
	Razvoj podjetja IP Central d.o.o. 
	EQUINOX PARTNERS d.o.o. 
	Centerkontura, družba za svetovanje, socialni razvoj, usposabljanje in založništvo d.o.o. 

	11 
	IP 
	Alpacem Inde, d.o.o. 
	INDE - Karierni korak 2.0 
	Nevtron & Company podjetje za proizvodnjo, trženje, turizem in svetovanje, d.o.o., Ljubljana 
	Nevtron & Company podjetje za proizvodnjo, trženje, turizem in svetovanje, d.o.o., Ljubljana 

	12 
	ZC 
	Zavod Radela, Radlje ob Dravi 
	Prožno delo 
	ALMA MATER EUROPAEA-Evropski center, Maribor 
	ALMA MATER EUROPAEA-Evropski center, Maribor 

	13 
	ZC 
	ZRP Pomelaj, z.o.o. 
	Rokodelstvo s sodobnimi pristopi 
	Razvoj Maribor 
	Racio, družba za razvoj človeškega kapitala d.o.o. 

	14
	IP 
	HTZ Velenje, I.P., d.o.o. 
	HTZ 2033 
	Center poslovne odličnosti Ekonomske fakultete Univerze v Ljubljani 
	Zavod Ruj, center za izobraževanje, usposabljanje in rehabilitacijo, Velenje 

	15
	ZC 
	ZAPOSLITVENI CENTER LIVIA, d.o.o. 
	Diverzifikacija ZC in ustvarjanje novih delovnih mest 
	PROSPERIUS d.o.o. 
	PROSPERIUS d.o.o. 

	16 
	IP 
	PRO ČIS-TEAM d.o.o. 
	Vitki poslovni model po meri invalidov v podjetju Pro Čis-team 
	PROSPERIUS d.o.o. 
	PROSPERIUS d.o.o. 

	17 
	IP 
	BLISK TRGOVINA IP d.o.o. 
	Izboljšava procesov, kompetenc in uvedba prožnejših načinov dela v invalidskem podjetju 
	VOUK d.o.o. 
	PAPILOT, Zavod, Ljubljana 

	18 
	ZC 
	Korenika Šalovci 
	Krepitev učinkovitosti in konkurenčnosti ZC Korenika za ohranjanje in povečevanje delovnih mest invalidov 
	Agencija IDEA, družba za tržno komuniciranje in svetovanje d.o.o. 
	Agencija IDEA, družba za tržno komuniciranje in svetovanje d.o.o. 

	19
	ZC 
	ZC Center BM d.o.o. 
	Uvajanje prožnejših načinov dela, prilagojenih potrebam invalidov v zaposlitvenem centru BM d.o.o. 
	SISTKO, d.o.o. 
	BB7 - SISTKO, d. o. o

	20
	ZC 
	Allium z.o.o., - so. p. 
	Hrana povezuje 
	Gerontološki raziskovalni inštitut 
	Gerontološki raziskovalni inštitut 

	21
	IP 
	EKO LOGISTIK d.o.o. 
	Večja fleksibilnost za boljši poslovni uspeh podjetja EKO LOGISTIK d.o.o. 
	ZAMAN, vodenje poslovnih knjig d.o.o. 
	Invalidsko podjetje LUMIA, družba za rehabilitacijo, usposabljanje in zaposlovanje d.o.o. 

	22
	IP 
	GVS Varovanje d.o.o. 
	S fleksibilizacijo do večjih zaposlitvenih možnosti v podjetju GVS Varovanje d.o.o. 
	ZAMAN, vodenje poslovnih knjig d.o.o. 
	Invalidsko podjetje LUMIA, družba za rehabilitacijo, usposabljanje in zaposlovanje d.o.o. 

	23 
	IP 
	BROLINE d.o.o. 
	Posodobitev delovnih procesov in izboljšanje delovnih mest 
	VOUK d.o.o. 
	PAPILOT, Zavod, Ljubljana 

	24 
	IP 
	IPIL d.o.o. 
	Optimizacija delovnih procesov in dvig kompetenc zaposlenih 
	VOUK d.o.o. 
	PAPILOT, Zavod, Ljubljana 

	25 
	IP 
	PRIMA IP d.o.o. 
	IZB-DIG 
	VOUK d.o.o. 
	PAPILOT, Zavod, Ljubljana 

	26
	IP 
	Jazon d.o.o. 
	Nakup z namenom 
	Gerontološki raziskovalni inštitut 
	Gerontološki raziskovalni inštitut 

	27
	ZC 
	Zavod Jazon 
	Karierna rehabilitacija 
	Gerontološki raziskovalni inštitut 
	Gerontološki raziskovalni inštitut 

	28 
	ZC 
	Zavod za razvoj lokalnih skupnosti Hudo dobro, Renkovci 
	Prenova procesov in kompetenc zaposlenih, ki ustvarjajo blagovno znamko Hudo dobro 
	Poslovno svetovanje, Simona Šarotar Žižek s.p. 
	SIMI & Partners, Zavod za raziskovalno in razvojno dejavnost, Murska Sobota

	29 
	ZC 
	Mozaik dobrot 
	Digitalno 
	ZAJO SOLUTIONS RAČUNALNIŠKE STORITVE, LEON ZAJC s.p. 
	ZAJO SOLUTIONS RAČUNALNIŠKE STORITVE, LEON ZAJC s.p. 

	30 
	IP 
	AMBIT d.o.o. Novo mesto 
	Dvig kompetenc in razvoj delovnega okolja zaposlenih v Ambitu 
	Razvojni center Novo mesto d.o.o. 
	Centerkontura, družba za svetovanje, socialni razvoj, usposabljanje in založništvo d.o.o. 

	31 
	IP 
	Kodel d.o.o. 
	Delavna mesta prihodnosti za invalide 
	KADRING d.o.o. 
	KADRING d.o.o. 

	32 
	ZC 
	Zaposlitveni center RUJ, Zavod 
	DIGI RUJ 
	BPMC d.o.o. 
	Centerkontura, družba za svetovanje, socialni razvoj, usposabljanje in založništvo d.o.o. 

	33
	ZC 
	ZAPOSLITVENI CENTER Vitis, Zavod Ptuj 
	DIGI - VITIS 
	BPMC d.o.o. 
	Centerkontura, družba za svetovanje, socialni razvoj, usposabljanje in založništvo d.o.o. 

	34 
	ZC 
	Zaposlitveni center Papilot, Posavje 
	DIGI PAPILOT 
	BPMC d.o.o. 
	Centerkontura, družba za svetovanje, socialni razvoj, usposabljanje in založništvo d.o.o. 

	35 
	IP 
	PROCALL d.o.o. 
	Rastemo z učenjem 
	o28, d.o.o. 
	o28, d.o.o. 

	36 
	IP 
	AKUSTIKA GROUP d.o.o. 
	Izboljšanje poslovnega modela in krepitev uporabnih kompetenc zaposlenih v Akustiki Group d.o.o. 
	CAPSA, trgovina in svetovanje d.o.o. 
	CAPSA, trgovina in svetovanje d.o.o. 

	37 
	IP 
	LEVAS Krško d.o.o. 
	Optimizacija procesov in krepitev digitalnih kompetenc zaposlenih v podjetju LEVAS Krško d.o.o. 
	ZAMAN, vodenje poslovnih knjig d.o.o. 
	ZAMAN, vodenje poslovnih knjig d.o.o. 




3. [bookmark: _Toc235608715]IZVAJANJE PROJEKTOV

Javni razpis je bil razdeljen na dve fazi. Faza I je vključevala financiranje izdelave analize stanja poslovnega modela; izdelave nabora ukrepov za izboljšanje poslovnega modela; izdelave individualnega načrta za posodobitev poslovnega modela in prilagoditev delovnih procesov; svetovanje za posodobitev internih aktov in optimizacijo poslovanja na ravni nastopanja na trgu. Faza II je vključevala izdelavo individualnih načrtov kariernega razvoja zaposlenih invalidov; pripravo nabora ciljno usmerjenih usposabljanj in izobraževanj za invalide in ostale zaposlene, s poudarkom na usklajevanju poklicnega in zasebnega življenja ter na dvigu digitalnih kompetenc;  izvedbo ciljno usmerjenih izobraževanj in usposabljanj za invalide in ostale zaposlene ter zagotavljanje psihosocialne podpore vključenim invalidom v invalidskih podjetjih. 

[bookmark: _Toc235608716]3.1 IZVAJANJE PROJEKTOV – FAZA I

Javni razpis je za oba sklopa, glede na individualne potrebe IP in ZC, predvideval financiranje projektnih aktivnosti v dveh fazah.

Iz končnih poročil zaključenih projektov je razvidno, da so bile v okviru Faze I pri vseh 37 projektih izdelane analize stanja poslovnih modelov; pripravljeni nabori ukrepov za izboljšanje poslovnih modelov; izdelani individualni načrti za posodobitev poslovnih modelov in prilagoditev delovnih procesov; izvedena svetovanja za posodobitev internih aktov in optimizacijo poslovanja na ravni nastopanja na trgu. 

Analize stanja poslovnih modelov IP in ZC so bile osredotočene na področje upravljanja in vodenja poslovnih procesov, zaposlovanja invalidov in izobraževanje, pri čemer je bil poudarek na digitalizaciji in uvajanju prožnejših oblik dela, prilagojenih potrebam invalidov. IP med celim poslovnim letom zaposlujejo in usposabljajo najmanj 40 % invalidov od vseh zaposlenih v družbi.  ZC zagotavljajo zaščitena delovna mesta za invalide, ki zaradi invalidnosti dosegajo od 30 do 70 % pričakovanih delovnih rezultatov. Zaradi zagotavljanja delovnih mest za invalide so IP in ZC pravne osebe posebnega pomena, katerih osrednji cilj je vključevanje invalidov v delovno okolje. Podprta IP in ZC izvajajo različne dejavnosti, npr. čiščenje, varovanje, trgovina, proizvodnja, računovodske storitve, pridelava hrane in priprava prehranskih izdelkov. Analize so pokazale potrebo po zagotavljanju boljše dolgoročne konkurenčnosti in stabilnosti poslovanja. Na področju upravljanja in vodenja poslovnih procesov so bile na različnih ravneh pogosto ugotovljene potrebe po digitalizaciji in standardizaciji procesov, ki bi izboljšale učinkovitost dela, tako z vidika napak kot tudi z vidika administrativnih obremenitev. Ponekod je bila ugotovljena potreba po posodobitvi internih aktov. Na področju zaposlovanja se nekatera podjetja soočajo s težavo pri zagotavljanju ustreznega deleža invalidov. Ugotovljena je bila tudi potreba po uvajanju prožnejših oblik dela, kot je delo na daljavo, gibljiv delovni čas, fleksibilnejšem razporejanju nalog, možnost več odmorov.

Na podlagi analiz stanja so bili pripravljeni nabori ukrepov za izboljšanje poslovnih modelov. Na področju upravljanja se nabor ukrepov nanaša na razvojne priložnosti posameznih podjetij glede na njihovo dejavnost, ponekod tudi na razvoj novih storitev in izdelkov ter prenovo internih aktov, ki je pogosto povezana z uvajanjem digitaliziranih postopkov in uvajanjem prožnejših oblik dela. Na področju optimizacije procesov nabori ukrepov pri večini vključujejo predloge za digitalizacijo, predvsem posameznih administrativnih postopkov, pa tudi v odnosu do strank in nastopanja na trgu, kot je vzpostavitev spletne trgovine, prenova spletne strani, komunikacijskih kanalov. Nekateri predlogi vključujejo tudi ukrepe za učinkovitejše vodenje podjetja, delegiranje nalog in izboljšanje interne komunikacije. Na področju izobraževanja so predlagani ukrepi za pridobitev ustreznih kompetenc invalidov, predvsem digitalnih. Na področju izobraževanja drugih zaposlenih, ki delajo z invalidi, pa na primer usposabljanja za vodenje invalidov. V zvezi z zaposlovanjem invalidov je med predlaganimi ukrepi poudarek na uvajanju prožnejših oblik dela, kot je delni delovni čas, prilagodljivi delovni čas, delo na daljavo. Predlogi pa se nanašajo tudi na prilagoditev nalog in delovnih mest, spodbujanje dobrega počutja, vpeljevanje mentorstva in drugih ukrepov za izboljšanje motivacije zaposlenih. Pri nekaterih projektih se predlagani ukrepi nanašajo tudi na okoljske vidike in trajnostne prakse, na primer zmanjšanje porabe papirja, implementacijo koncepta zelene pisarne, boljše upravljanje s surovinami, učinkovitejše energetske prakse in spodbujanje družbene odgovornosti. 

V nadaljevanju so bili glede na potrebe posameznega IP ali ZC izdelani individualni načrti za posodobitev poslovnega modela in izvedena svetovanja za prilagoditev delovnih procesov. Identificirana so bila ključna področja in podrobneje opredeljeni potrebni ukrepi za posodobitev poslovnih modelov. Na primer na področju razvoja novih storitev in izdelkov so bili oblikovani konkretnejši predlogi, ciljne skupine in način nastopanja na trgu, vključno z uporabo sodobnejših tržnih poti, kot je spletna prodaja. Oblikovane so bile usmeritve za posodobitev internih aktov ter področja, ki jih je treba pri tem upoštevati, na primer ugotavljanje delovnih mest, primernih za delo na daljavo ali upoštevanje in pridobivanje standardov kakovosti. S ciljem optimizacije in digitalizacije poslovnih procesov so bili identificirani ključni koraki in možne informacijske rešitve. Podrobneje so bile opredeljena potrebna usposabljanja in ciljne skupine zaposlenih. Pri nekaterih 
projektih so bile predlagane tudi nadgradnje opremljenosti delovnih mest, ki bi zmanjšale fizične obremenitve in tveganje za poškodbe. 

Svetovanje za posodobitev internih aktov in optimizacijo poslovanja na ravni nastopanja na trgu je obsegalo pregled obstoječih internih aktov, njihovo nadgradnjo in po potrebi pripravo novih. Pri tem so bile upoštevane zakonodajne zahteve, primeri dobrih praks, cilji posameznega podjetja in specifične potrebe. Svetovanje je vključevalo tudi usposabljanje za pripravo dokumentov ali njihovo upravljanje in posodabljanje. 

Svetovanja za optimizacijo delovnih procesov so se osredotočala na standardizacijo in digitalizacijo nalog in odpravo ozkih grl ter oblikovanje kazalnikov za merjenje učinkovitosti, na primer odzivni čas, število izvedenih nalog na zaposlenega, zadovoljstvo strank in zaposlenih, uporaba digitalnih orodij. Svetovanja so po potrebi vključevala tudi izboljšanje delovnega okolja ter prilagoditev delovnih procesov glede na individualne zmožnosti zaposlenih.

Pri večini projektov so bila poleg svetovanj za optimizacijo delovnih procesov izvedena tudi svetovanja na drugih področjih, na primer na temo sistema upravljanja z invalidi, spletne prisotnosti, uvajanje naprednejših digitalnih rešitev, dolgoročne konkurenčnosti in prepoznavnosti na trgu, določanja strateških ciljev in prioritet podjetja, prenove tržne komunikacije, zelenega prehoda vzpostavitve podpornega okolja za učinkovitejše delo.

V različne aktivnosti vseh 37 podprtih projektov je bilo skupno vključenih 1167 zaposlenih v IP in ZC, med njimi 797 zaposlenih invalidov in 370 drugih zaposlenih, ki sodelujejo z invalidi v delovnem procesu, pri čemer je bila več kot polovica vključenih invalidov starejših od 50 let (Tabela 2).

Tabela 2: št. vključenih invalidov in drugih zaposlenih v različne projektne aktivnosti
	Spol/starost
	18 – 29 let
	30 – 39 let
	40 – 49 let
	50 – 59 let
	nad 60 let
	SKUPAJ

	Invalidi
	20
	108
	234
	357
	78
	797

	Drugi zaposleni
	26
	72
	118
	123
	31
	370

	SKUPAJ
	46
	180
	352
	480
	109
	1167

V okviru Faze II so bili pri vseh 37 projektih izdelani individualni načrti kariernega razvoja zaposlenih invalidov; pripravljeni nabori ciljno usmerjenih usposabljanj in izobraževanj za invalide in ostale zaposlene, s poudarkom na usklajevanju poklicnega in zasebnega življenja ter na dvigu digitalnih kompetenc, kjer se je to izkazalo kot relevantno;  izvedena ciljno usmerjena izobraževanja in usposabljanja za invalide in ostale zaposlene ter zagotovljena psihosocialna podpora vključenim invalidom. Na podlagi javnega razpisa se je psihosocialna podpora financirala pri invalidskih podjetjih, ki so ob prijavi na javni razpis to aktivnost predvideli. 

V okviru ukrepa je bilo skupno izdelanih 511 načrtov kariernega razvoja zaposlenih invalidov (Tabela 3). Priprava je med drugim vsebovala pridobivanje zdravstvene dokumentacije in individualno obravnavo posameznikov. Po potrebi je bila nudena tudi psihosocialna pomoč. Vezano na delovno mesto ter potrebe in zmožnosti posameznikov so bili definirani cilji, predlogi za usposabljanja, morebitni potenciali in dodatni interesi pri morebitni premestitvi pa tudi potrebne prilagoditve v delovnem okolju (ustrezni stoli, odlagalne površine ipd.). Veliko pozornosti je bilo namenjeno počutju zaposlenih. V končnih poročilih je večkrat izpostavljeno, da bodo rezultati te faze podjetju v pomoč pri boljšem prilagajanju delovnih mest dejanskim zmožnostim zaposlenih invalidov, kar bo prispevalo k večji učinkovitosti, motivaciji in zadovoljstvu zaposlenih. Že tekom projekta je bilo ponekod zaznati večje zadovoljstvo zaposlenih. Nekateri so se na začetku soočali z odporom do sodelovanja v projektu, ki pa so ga s pomočjo psihosocialne podpore in drugih individualnih pogovorov uspeli odpraviti. Pri pripravi načrtov kariernega razvoja je bil poudarek tudi na digitalnih veščinah, prožnejših načinih dela in usklajevanju poklicnega in zasebnega življenja. Ugotovitve so v nadaljevanju služile pripravi nabora usposabljanj in izobraževanj.

Tabela 3: št. invalidov z izdelanim kariernim načrtom
	Spol/starost
	18 – 29 let
	30 – 39 let
	40 – 49 let
	50 – 59 let
	nad 60 let
	SKUPAJ

	Moški
	11
	42
	83
	123
	25
	284

	Ženska
	7
	34
	66
	96
	24
	227

	SKUPAJ
	18
	76
	149
	219
	49
	511



Na podlagi pripravljenih načrtov kariernega razvoja invalidov in upoštevajoč načrte za posodobitev poslovnih modelov iz prve faze projektov so bili pripravljeni nabori ciljno usmerjenih usposabljanj in izobraževanj. Skladno z javnim razpisom je bil poudarek na digitalizaciji, uvajanju prožnejših načinov dela ter usklajevanju poklicnega in zasebnega življenja.  
V okviru izvedbe projektov so bila glede na potrebe IP in ZC ter njihovih zaposlenih izvedena usposabljanja in izobraževanja, v katera so bili vključeni invalidi in zaposleni, ki z njimi sodelujejo v delovnem procesu. Udeležencem usposabljanj je bila stalno na voljo strokovna podpora in svetovanje, kot je pomoč vodje oziroma mentorja, ki je pripomogla k zagotavljanju varnega in spodbudnega učnega okolja. 
Vsebine usposabljanja za digitalizacijo, katerih se je skupno udeležilo 479 invalidov, so bile pripravljene na podlagi ugotovljenega njihovega predhodnega znanja. Nekateri so poudarili, da so bile digitalne spretnosti pri nekaterih zelo šibke, zato so se osredotočili na pridobivanje osnovnih kompetenc in spodbujanje zanimanja za digitalno tehnologijo ter prepoznavanje tveganj na področju digitalne varnosti. Invalidi so se usposabljali tudi za uporabo aplikacij kot so e-Uprava, e-Zdravje, e-Davki, s čimer so pridobili znanja za samostojnejše življenje izven delovnega okolja. Posledično so na ta način pridobili tudi na samozavesti in povečali zadovoljstvo v osebnem življenju, kar pa vpliva tudi na večjo delovno učinkovitost.
V projekt vključeni invalidi so pridobili kompetence za rokovanje z računalnikom in pametnim telefonom, pripravo digitalnih vsebin, upravljanje z različnimi datotekami, reševanja težav (odprava napak), uporabo brskalnikov in različnih spletnih platform, delo z državnimi e-storitvami, za načine prijave (SiPASS) in o obstoju Digi info točk, uporabo umetne inteligence, prepoznavo nevarnosti kibernetskega kriminala in drugih prevar, prepoznavo lažnih spletnih strani in objav, rangiranje aplikacij za pametne telefone, ustvarjanje in hrambo varnih gesel in uporabe e-pošte in koledarja.
Usposabljanj na temo prožnejših oblik dela se je skupno udeležilo 545 invalidov. Ta so med drugim zajemala predstavitev zakonodaje s področja zaposlovanje invalidov in varnosti pri delu, s poudarki na uspešnem zaposlovanju invalidov ter zmanjšanju stresa in bolniških izostankov invalidov, usposabljanju za delo na daljavo in prilagodljivem delovnem času. Zaposleni invalidi imajo različne oblike invalidnosti in različne potrebe po prilagoditvi delovnega okolja in delovnega procesa, zato je upoštevanje individualnih potreb invalidov izjemnega pomena. Z individualnimi prilagoditvami se invalidi počutijo slišane in razumljene, kar pomembno vpliva na njihovo zadovoljstvo pri delu.
Usposabljanj na temo usklajevanja poklicnega in zasebnega življenja se je skupno udeležilo 526 invalidov. Pri tem so bile vključene vsebine za obvladovanje stresa in preprečevanje izgorelosti, ki je bilo pogosto bolj praktično naravnano z uporabo različnih vaj, razumevanje ločevanja med javnim in zasebnim, načrtovanje dnevnih obveznosti. Poudarek je bil na boljšem počutju in upravljanju časa. Udeleženci usposabljanj so se s tem opolnomočili za uspešnejše usklajevanje delovnih obveznosti in zasebnega življenja, kar pomembno prispeva k občutku obvladovanja dnevnih izzivov in svojega življenja. 
Druga izvedena usposabljanja so bila običajno namenjena tudi zaposlenim, ki sodelujejo z invalidi, na primer na temo vloge mentorjev in zaščitnikov, vključujočega zaposlovanja, medsebojnega sodelovanja, prenosa znanja, pa tudi na temo komuniciranja in nastopanja na trgu.



Tabela 4: št. invalidov z izvedenimi ciljno usmerjenimi usposabljanji/izobraževanji
	Področje
	Spol/starost
	18 – 29 let
	30 – 39 let
	40 – 49 let
	50 – 59 let
	nad 60 let
	SKUPAJ

	Digitalizacija
	Moški
	9
	42
	62
	114
	41
	286

	
	Ženska
	10
	34
	63
	85
	19
	211

	
	SKUPAJ
	19
	76
	125
	199
	60
	479

	Prožnejše oblike dela
	Moški
	7
	51
	86
	153
	55
	352

	
	Ženska
	8
	25
	52
	86
	22
	193

	
	SKUPAJ
	15
	76
	138
	239
	77
	545

	Usklajevanje poklicnega in zasebnega življenja
	Moški
	9
	42
	77
	134
	38
	300

	
	Ženska
	7
	31
	66
	95
	27
	226

	
	SKUPAJ
	16
	73
	143
	229
	65
	526




Tekom izvajanja projekta je bila vključenim invalidom zagotovljena psihosocialna podpora, ki je vključevala svetovanje in spremljanje. Iz končnih poročil izhaja, da je bilo v tem obdobju konkretne psihosocialne podpore deležnih 519 posameznikov (Tabela 5). V IP so projektni partnerji nudili svetovanja s ciljem ustvarjanja varnega prostora in možnost dodatnih pogovorov po potrebi posameznikov. V ZC so psihosocialno podporo nudili zaposleni strokovni sodelavci za pomoč in podporo invalidom, zaposlenim na zaščitenih delovnih mestih. S pomočjo svetovanj je bila zaposlenim nudena podpora pri vsakodnevnih izzivih z namenom spodbujanja pozitivne delovne klime in krepitev motivacije. Zaposleni so lahko odprto spregovorili o morebitnih stiskah. Celostni pristop je pripomogel k zmanjševanju stresa, večji osebni stabilnosti zaposlenih in krepitvi njihove samozavesti pri delu. Psihosocialna pomoč se je izkazala kot eden izmed pomembnih dejavnikov za uspešno vključevanje invalidov in ohranjanje kakovosti delovnega življenja vseh zaposlenih. 

Tabela 5: Št. invalidov, ki so bili deležni psihosocialne podpore
	Spol/starost
	18 – 29 let
	30 – 39 let
	40 – 49 let
	50 – 59 let
	nad 60 let
	SKUPAJ

	Moški
	8
	47
	89
	129
	39
	312

	Ženska
	5
	228
	52
	101
	21
	207

	SKUPAJ
	13
	75
	141
	230
	60
	519

Na podlagi končnih poročil ocenjujemo, da bodo imeli rezultati projektov tako kratkoročne kot tudi dolgoročne pozitivne učinke na zaposlovanje invalidov. 

Uvajanje prožnejših načinov dela je bilo prepoznano kot pomembno za povečanje učinkovitosti, zadovoljstva in ravnovesja med poklicnim in zasebnim življenjem zaposlenih. V času projektov so bile na podlagi posameznih analiz uvedene možnosti za delo na daljavo, fleksibilen delovni čas, možnost krajših časovnih blokov, rotacija delovnih mest, aktivni odmori ipd. Pri tem je večkrat izpostavljeno, da so možnosti za delo na daljavo za osebe z invalidnostjo omejene, saj je zanje bolj pomembna vključenost v pristne odnose in stalno mentorstvo, tudi v izogib socialni izključenosti in izolaciji. Na podlagi zdravstvenih omejitev zaposlenih invalidov so bile izvedene različne razbremenitve fizičnih nalog. Eden od pozitivnih rezultatov projektov je tudi ta, da so bili zaposleni dodatno spodbujeni k dajanju predlogov ter izražanju svojih potreb in interesov. S tem se izboljšuje njihova motivacija za delo in splošno zadovoljstvo.

Ob pripravi analiz so bile iz različnih vidikov ugotovljene potrebne prilagoditve delovnega okolja, fizične, socialne, organizacijske in kognitivne. Sodobna digitalna oprema, ustrezni pogoji ter prilagojena delovna mesta za invalide odpirajo priložnosti za vključevanje širšega spektra kandidatov, vključno s starejšimi zaposlenimi in tistimi, ki so pri polni fizični obremenitvi omejeni. Omogoča tudi večjo avtonomijo in prilagodljivost pri vsakdanjih nalogah. Izvedene so bile ergonomske prilagoditve, ponekod pa tudi varnostne, ki vključujejo jasno označene poti, zaščitno opremo ter delo v parih, kar omogoča medsebojno pomoč in povečuje varnost.

Vodstveni kader in drugi zaposleni, ki sodelujejo z invalidi so med izvajanjem projektov pridobili kompetence za vodenje sestankov, spodbujanja sodelovanja in jasne komunikacije. Seznanili so se s specifikami oseb z različnimi invalidnostmi. Pridobili so veščine, ki jim omogočajo ustvarjanje podpornega in fleksibilnega delovnega okolja, kjer se zaposleni počutijo opolnomočeni. Izboljšali so razumevanje potreb invalidov in pridobili znanja za vodenje raznolikih skupin zaposlenih. Projekti so vodstvenemu kadru omogočili razvoj ciljanega nabora kompetenc, potrebnih za sodobno, vključujoče in prožno delovno okolje, s čimer so bolje pripravljeni na prihodnje organizacijske, tehnološke in kadrovske izzive. 

V končnih poročilih je izpostavljeno, da bodo uvedene prilagoditve dolgoročno pripomogle k odpiranju novih delovnih mest na način, da se bodo invalidi lažje umeščali in zaposlili na že prilagojenih delovnih mestih, pa tudi k zmanjšanju absentizma. Z digitalizacijo se ustvarja tudi potreba po novih profilih, kot so tehnični administratorji, ustvarjalci digitalnih vsebin ter koordinatorji digitalnih orodij za podporo delovnim procesom. Skupaj te prilagoditve, ne le izboljšujejo pogoje obstoječim zaposlenim, temveč podjetju omogočajo, da nagovarja nove ciljne skupine iskalcev zaposlitve ter ustvarja nova, sodobnejša in bolj vključujoča delovna mesta. Usposabljanja in izboljšanje digitalnih kompetenc povečujejo zaposljivost in zmožnosti že zaposlenih invalidov, kar dolgoročno pomeni večje vključevanje v obstoječe in nove delovne procese. Prilagoditve krepijo tudi družbeno odgovornost podjetij.
Na podlagi končnih poročil ocenjujemo, da bodo imela izvedena usposabljanja pozitivne učinke na karierni razvoj zaposlenih invalidov. 

Med izvajanjem usposabljanj se je izkazalo, da se invalidi pogosto soočajo s težavami zaradi nizke samozavesti in strahom pred napakami. Največ težav se je pokazalo na področju usvajanja kompetenc za prožnejše oblike dela in usposabljanjih za digitalne kompetence, na primer pri: 
- upravljanju časa: kako razdeliti delo na posamezne faze, po področjih, kako oceniti, koliko časa je potrebno za kakšno delo, zlasti, če je novo.
- Ustreznem komuniciranju in razumevanju: obstoječi način komuniciranja ni bil ustrezen, veliko je bilo agresivne komunikacije, ki je vodila v konflikte, ni bilo poslušanja sogovornika.
- Sprejemanju novosti: pogosto se pojavlja pasivni odpor, da delavci delajo ''po starem'' tudi po uvedbi novosti, ne kažejo zanimanja za razlage in usposabljanja, ker ''oni že vejo, saj to delajo že 20 let.'' Dvom v smislu izpostavljanja ovir in težav ''to se tukaj ne da''. Odpor, s katerim jasno in glasno izražajo jezo ali nezadovoljstvo, zaradi česar bistveno pade produktivnost njih samih, hkrati pa s tem negativno vplivajo tudi na druge zaposlene.
- Shranjevanju in iskanju datotek v strukturiranih mapah.
- Uporabi večstopenjskih postopkov v programih (npr. navigacija med zavihki).
- Samostojni orientaciji v digitalnem okolju brez podpore.

Zaposleni, ki delajo z invalidi (delovodje, mentorji, strokovni delavci), so za boljše sodelovanje z invalidi v okviru projektnih aktivnosti pridobili kompetence za bolj vključujoč delovni proces in konkretno organizacijsko prilagajanje delovnih mest posamičnim invalidom (prilagajanje komunikacije glede na potrebe, omejitve in specifike zaposlenih invalidov). Seznanili so se z uporabo podpornih tehnologij in orodij, ki olajšajo delo invalidom. Naučili so se organizacije timskega dela tako, da invalidi lahko enakovredno sodelujejo, kako prepoznati znake preobremenjenosti in kako uporabiti podporne prijeme za dvig sodelovanj. Nadgradili so kompetence s področja osnov psihosocialne podpore, razumevanja čustveno-vedenjskih odzivov ter sodelovalnega reševanja težav, kar pomembno prispeva k zadovoljstvu invalidov na delovnem mestu.
Invalidi so razvili kompetence za delovanje v prožnejšem delovnem okolju. Okrepili so svojo samostojnost, odgovornost in zmožnost prilagajanja različnim nalogam, obenem pa izboljšali komunikacijske spretnosti in veščine sodelovanja v timu. Pridobili so tudi orodja za boljše obvladovanje stresa in razvoj čustvene stabilnosti, kar jim omogoča učinkovitejše soočenje z vsakodnevnimi izzivi in večjo vključenost v delovni proces. Zaposleni invalidi so se usposobili za uporabo digitalnih orodij, ki omogočajo delo na daljavo in fleksibilne oblike dela. Pridobili so znanja o samostojnem upravljanju časa in nalog. Velik poudarek pri razvoju kompetenc invalidov je bil tudi na razumevanju in sprejemanju novosti ali vsaj ne avtomatičnem zavračanju novosti, s čimer imajo kar precej težav.
Možnost dela v fleksibilnejšem urniku zmanjšuje stres in omogoča večjo samostojnost pri razporejanju nalog in organizaciji dela. Podjetja se nadejajo, da bodo z uvajanjem še fleksibilnejših pristopov pri opravljanju dela hkrati zmanjševali tudi absentizem, saj so zaposleni, ki si lahko delo prilagajajo zasebnemu življenju praviloma bolj motivirani in zadovoljni z delovnim okoljem. Kot posledico pridobljenih kompetenc iz usklajevanja poklicnega in zasebnega življenja so zaposleni zaznali večjo osebno stabilnost, več energije ter boljše odnose tako v službi kot doma. Zaposleni so pridobili večjo avtonomijo pri organizaciji svojega dela, kar pozitivno vpliva na njihovo zadovoljstvo. Poleg tega se povečuje njihova vključenost in prispevek k delovnemu okolju. Pridobljene kompetence so invalidnim zaposlenim omogočile tudi boljše razumevanje lastnih zmogljivosti, večjo samostojnost pri razporejanju nalog in bolj fleksibilen pristop k delu, kar se je odrazilo v lažjem usklajevanju z zasebnimi obveznostmi. Naučili so se komunicirati o lastnih potrebah in prositi za pomoč. Usposabljanja so tudi odprla prostor za pogovor, kar je okrepilo zaupanje v kolektiv in znižalo občutek osamljenosti pri spopadanju z izzivi.

